IS-SETT IL-ĠDID TAL-APPOSTOLAT Sezzjoni prinċipali mill-armar tal- festa tagħna huwa bla dubju ta' xejn is-sett tal-appostli li jintramaw sitta kull naħa sabiex flimkien mal-armar l-ieħor jiddominaw it-triq prinċipali ta' quddiem il-knisja fil-jiem tal-festa tagħna. Dan is-sett tal-appostli ilu jintrama għall-festa tal-Madonna tas- Sokkors għal madwar sebgħin sena. Fil-fatt, qabel ma sar is-sett il-ġdid li għandna bħalissa, kien jintrama sett appostli maħdum mill-artist Wistin Camilleri lejn l-aħħar tas-snin erbgħin. Matul is-snin, minħabba xi ħsarat li kienu jinqalgħu minn żmien għal żmien, kemm il-darba saru diversi interventi ta' tiswijiet fuq dawn l-istatwi. Peress li ħafna drabi l-interrventi ta' restawr ma kienux isiru b'mod professjonali, l-istat ta' dawn l-istatwi kompla jiddeterjora. Fis-sena 2004, il-kumitat ta' dak iż- żmien kien beda ħidma ta' evalwazzjoni sabiex jiġi deċiż jekk dawn l-istatwi kienx vijabbli li jsirilhom restawr estensiv mill-ħsara kbira li kellhom, jew inkella jinbidlux għal sett kompletament ġdid. Wara li ttieħdu diversi pariri minn artisti u restawraturi differenti, ġie deċiż li s-sett l-antik ma jiġix armat sabiex ma tiggravax iktar il-ħsara preżenti, u minflok jinħadem sett ġdid. L-għażla tal-artist waqgħet fuq l-istatwarju Għawdxi Pawlu Aquilina, u fis-sena 2005 ġie ordnat ix-xogħol. Ġie wkoll deċiż li l-istatwi jinħadmu bħala replika tas-sett tant famuż tal-Bernini li jinsab fl-Arċibażilika ta' San Ġwann tal-Lateran f'Ruma. Il-qies tal-istatwi kellu jkun ukoll kemxejn ikbar minn dawk preżenti. L-ewwel statwa ordnata kienet dik ta' l-appostlu San Pawl, peress li l-istatwa l-antika kienet l-iżjed waħda li kellha ħsarat (fil-fatt din ma ntramatx għall-festa tas-sena 2005). L-istatwa l-ġdida ta' San Pawl tlestiet u żżanżnet nhar lejliet il-festa, is-Sibt 8 ta' Lulju, 2006. Għal dawn l-appostli kienu qed jinħadmu sett ta' dijademi ġodda fuq disinn tal-artist Josef Camilleri. Ix- xogħol fuq dawn sar kollu fir-ram, u dawn flimkien ma' xogħol ieħor ta' aċċessorji tal-metall u r-ram għall-istess statwi kien fdat lil Alfred Busuttil minn Bormla. Għall-festa tas-sena ta' wara ġew imżanżna żewġ statwi oħra, dik ta' San Bert u Sant Andrija. Dawn waslu wkoll nhar leljiet il-festa, is-Sibt, 7 ta' Lulju. Is-sena ta' wara inħadmu tnejn 50 e Għaqda Armar Madonna tas-Sokkors - Ta' Kerċem EA oħra, din id-darba San Pietru u San Ġakbu il-Kbir. Dawn tlestew u inġabu r-raħal eżattament nhar il-Ħamis 10 ta' Lulju, 2008. Ghas-sena 2009 l-istatwarju Pawlu Aquilina lesta statwa oħra. Dan kien San Xmun, li żżanżan nhar is-Sibt 11 ta' Lulju. Minn wara din il-festa il- kumitat ta' dak iż-żmien beda jaħseb sabiex dawn l-istatwi ikunu indurati u ddekorati sabiex tingħatalhom dehera iktar maestuża u sinjura. Dan ix-xogħol ġie kkummissjonat lil Ġorġ u Josef Mizzi mir-Rabat Għawdex. L-induratura ġie deċiż li ssir minn folji ta' deheb propja ta' 22 karat, bid-disinji mill-istess artisti kellhom jinżebgħu biż-żebgħa fuq il- glalen prinċipali tal-ilbies. L-ewwel statwa indurata u ddekorata kienet dik ta' San Pietru u nħarġet għall-festa tas-sena 2010. Fl-istess sena saru żewġ statwi oħra minn Pawlu Aquilina. San Mattew iżżanżan nhar il-festa titulari ta' San Girgor il-Kbir, nhar il-Ħadd 12 ta' Marzu. Għal din il-festa din l-iststwa kienet intramat fuq iz-zuntier tal-knisja sabiex tkun esebita għall-pubbliku waqt il-ħin tal-purċissjoni. L-istatwa l-oħra kienet dik ta' San Tumas li żżanżnet lejliet il-festa tal-Madonna tas-Sokkors tal-istess sena, jiġifieri is-Sibt 10 ta' Lulju. L-appostlu li żżanżan għall-festa tas-sena ta' wara kien San Filep, u dan tlesta nhar is-Sibt 9 ta' Lulju, 2011. is-sena ġew ukoll indurati u ddekorati San Pawl u San Ġakbu l-Kbir. Fis-sena 2012 tlesta appostlu ieħor, San Ġakbu ż-Żgħir li nħareġ ukoll nhar lejliet il- festa, eżattament is-Sibt 13 ta' Lulju. Fl-istess sena ġew ukoll iddekorati u indurati San Tumas u San Mattew. Għall-festa tas-sena ta' wara l-istatwarju Pawlu Aquilina ħadem l-itatwa ta' San Ġuda Taddew li żżanżnet il-Ġimgħa 12 ta' Lulju. F'din is-sena tlesta wkoll ix- xogħol tal-induratura fuq l-istatwi ta' San Filep u ta' San Ġakbu ż-Żgħir. Għall- festa tas-sena li għaddiet l-aħħar statwa ordnata dik ta' San Ġwann l-Evanġelista', iżda din ma tlestietx fil-ħin, filwaqt li l-istatwa ta' San Xmun kienet indurata u ddekorata minn Ġorġ u Josef Mizzi. Wara din it-triq twila ta' madwar disa' snin, issa Ikoll ninsabu ħerqanin sabiex fil-festa ta' din is-sena naraw l-istatwi l-ġodda kollha lesti. Għal din is-sena mistenni wkoll jitlesta iktar xogħol ta' induratura, din id-darba fuq l-istatwi ta' San Bert u ta' San Ġuda Taddew. Minkejja li dan il-proġett ambizzjuż għadu mhux komplut, imma jinsab biss fil-fażjiet finali tiegħu, ta' min jgħid li qed ikollna rispons tajjeb ħafna minn ħafna dilettanti kemm Għawdxin kif ukoll Maltin li ta' kull sena jżuru l-festa tagħna sabiex igawdu l-armar sabiħ u rikk li toffri din il-festa tant għażiża għalina.